Hvis du kender andre adgangskodeadministraotrer, er der intet ved RememBear der vil overraske dig – udover de søde animerede bjørne, selvfølgelig! Brugere der skifter fra andre adgangskodeadministratorer har muligheden for at importere tidligere adgangskodebokse fra en .csv-fil.
Alle dine adgangskoder, noter og kreditkort opbevares i RememBears app og browserudvidelse på en alfabetisk liste. Der er også et søgefelt, som gør det nemt at finde ting i din boks.
RememBear genkender også nye adgangskodefelter og tilbyder at generere en meget kompleks og sikker adgangskode til nye logins. Adgangskoderne som RememBear genererer er helt tilfældige, så de er umulige at forudsige. Da RememBear bruger automatisk udfyldning, kan dine adgangskoder ikke blive opsnappet af keyloggere eller screenloggere, som normalt ville opsnappe alle dine indtastninger eller skærmaktivitet, som vil stjæle dine adgangskoder.
RememBear kan også automatisk udfylde kreditkortoplysninger. Du skal blot indtaste dit kredit- eller debitkort i RememBears boks, så vil programmet genkende og automatisk udfylde betalingsformularer på din computer- og mobilenhed.